Микель Артета

**ММикель Артета Аматриаин** (; 1982 оны гуравдугаар сарын 26-нд Сан Себастьян хотод төрсөн) — Испанийн хөлбөмбөгийн хагас хамгаалагч юм. Лондоны «Арсенал» багийн ахлагч.
## Замнал 
### Мэргэжлийн тамирчин болтол 
Нутгийнхаа Антигуоко багаас хөлбөмбөгчин болох замналаа эхэлж, тус багт Хави Алонсотой танилцсан байна. Тэр хоёр Сан Себастьяны далайн эрэг дээр тоглож, Реал Сольдадо багт тоглохыг мөрөөддөг байж. Хави Алонсо түрүүлээд Реал Сосьедад багтай мэргэжлийн гэрээ хийж, Артета 15 насандаа Барселона Б багт оржээ. Гэвч дээд зэрэглэлийн багт багтаж чадалгүй, 2002 онд Парис Сен-Жермен баг уруу зээлээр явжээ.
### Рейнжерс 
2002 онд 6.5 сая фунтээр Рейнжерс багт шилжиж, 2 улирлыг үдэв. 2002-2003 оны улиралд Шотландын Премьер лиг, Шотландын Цом, Шотландын лигийн цомыг хүртэв. Эхний жилдээ маш сайн тоглож нутгийн фанаатуудад нэр хүндтэй байсан боловч, хоёр дахь улиралдаа амжилт нь муудаж дээрээс нь гэмтэл ороогоод уриралын төгсгөл рүү багаас явуулах талаар явагдаж эхлэв.
### Реал Сосьедад 
Артета нутгийнхаа Реал Сосьедад багт Ливерпүүл рүү явсан Хаби Алонсог орлохоор 5.2 сая еврогоор ирэв. 2004-05 оны хооронд тоглож байлаа.
### Эвертон 
 багийн бүрэлдэхүүнд, 2008 он.]]
Эвертон багийн дасгалжуулагч Дэвид Мойес дараан багтаа жинхлэхээр бодож зээлээр 2005 оны нэгдүгээр сард солилцоо наймааны цонх хаагдахын өмнөхөн Данийн хагас хамгаалагч Томас Гравесенийг орлуулахаар авчээ. Аваргуудын лигийн урьдчилсан шатны тоглолтуудад багаа сайн тоглоход онцгой үүрэг гүйцэтгэж байв. Эвертон дохь анхны гоолоо 4–0 харьцаагаар Кристал Палас багийг хожсон тоглолтод хийж байсан байна. 2005 оны долоо дугаар сард шинэ багтайгаа таван жилийн гэрээ байгуулж, Реал Сосьедад багт 2 сая фунт стерлинг төлжээ.
Аваргуудын лигийн урьдчилсан шатны 3 дахь тоглолтод чөлөөт цохилтоос гоол оруулсан нь Эвертон төлөөх хоёр дахь гоол нь байв.

2005-06 улиралд багийн фанат болон багийн тоглогчдын дундах санал асуулгаар Багийн Оны Шилдэг Тоглогч болсон байна.。

2006-07 улиралд Эвертоны довтолгоонд чухал үүрэг гүйцэтгэж улирал дундаа ороход 6 гоол оруулаад байв. Тоглолтын шилдэг тоглогчоор олон удаа нэрлэгдэж, 35 тоглолтод 9 гоолтойгоор улирлыг дуусгжээ. Артета хоёр улирал дараалан багийн шилдэг тоглогчоор шалгарч, Премьер лигийн оны шилдэг хагас хамгаалагчаар Кристиано Рональдо-г даван шалгарчээ.。

Баг нь Европын лиг-т оролцож, багийн шилдэг тоглогчоор шалгарч байсан ч Испанийн шигшээ багтаа дуудахгүй байлаа.

2007 оны зун багтайгаа 5 жилийн гэрээ хийж, 2012 он хүртэл Гүүдисон Паркад байхаар болов.

2007-08 улиралд Артета Норт Вестийн оны шилдэг тоглогч болж, 2008 он 1 сард Ливерпүүл Эчос сонингоос шалгаруулдаг Спортын оны хүнээр шалгарсан нь Эвертоны тоглогчийн хувиар 5 жилийн дараах явдал байв.

Улирлын төгсгөлд гэдэсний өвчнөөс болж багийнхаа сүүлийн тоглолтын өмнө мэс засалд оржээ.。2008-09 улирлын нээлтийн тоглолтод дээр чөлөөт цохилтоос гоол оруулж тоглолт нь сэргэж байсан боловч, 2 сарын 22нд Ньюкасл Юнайтед багтай хийсэн тоглолтод зүүн өвдөгөө хүнд гэмтээж улирлын сүүлийн тоглолтууд, дараа улиралын эхний 5 сар багаасаа хол байсан.

2010 оны 1 сард болсон ФА цомын Бирмингем Сити багийн эсрэг тоглолтод сэлгээгээ орж ирэн бэртлээс эргэж ирсэн. Тус тоглолтод баг нь 2-1ээр ялсан. Премьер лигт Челсигийн эсрэг тоглолтонд гарааны тоглогчоор оролцсон юм. 8 сард нь багтайгаа 5 жилийн гэрээнд гарын үсэг зурсан.。

### Арсенал 
 тоглолтонд Боруссиа Дортмунд багийн эсрэг, 2011 оны арваннэгэн сард.]]
Арсеналын бүрэлдэхүүнд 2011 оны наймдугаар сарын 31-нд байгуулсан 10 сая фунтын үнэтэй дөрвөн жилийн гэрээгээр элсчээ. Арсенал дахь анхны гараагаа есдүгээр сарын 10-нд 1–0 харьцаагаар Суонси Сити багийг хожсон тоглолтод хийсэн бол Премьер лигийн анхны гоолоо Ивүүд Парк цэнгэлдэхэд Блэкберн Роверс багийг 4–3 харьцаагаар хожсон тоглолтод хийжээ. Тэр Арсеналын тоглолтод хурдан дасан зохицож, гэртээ хийсэн Вест Бромвич Альбион багийг 3-0-оор хожсон тоглолтод багийнхаа төлөөх хоёрдох гоолоо хийж. Уиган Атлетик багийг 4-0 хожсон тоглолтод 23 метрээс гоол оруулсан. Тьерри Анригийн хоёрдох дебит болсон ФА цомын Лийдс Юнайтедтай хийсэн тоглолтод Артета анх удаа Гүүнерсийн ахлагчийн туузыг зүүх боломж олдсон. Премьер лигийн дөрөв дөх гоолоо 2 сарын 4нд Эмирейтс цэнгэлдэхэд Блэкберн Роверс багийг 7-1 хожсон тоглолтод булангаас ирээд хамгаалагчид ойсон бөмбөгийг 16-гийн гаднаас хүчтэй цохилтоор оруулсан юм. 3 сарын 24нд Астон Вилла багтай хийсэн тоглолтонд 29 метрын чөлөөт цохилтоос гоёмсог гоол оруулж, Аваргуудын лигийн эрхийн төлөөх тэмцэлд Хойд Лондонгийн өрсөлдөгч болох Тоттенхэм Хотспурийн дээр гурав дугаар байраа баталгаажуулахад чухал хувь нэмэр оруулсан.

## Амжилт 
 **ПСЖ**
* Интертото цомын эзэн: 2001

 **Рэйнжерс**
* Шотландын аварга: 2002/03
* Шотландын лигийн цомын эзэн: 2002/03
* Шотландын цомын эзэн: 2002/03

 **Арсенал**
* Английн цомын эзэн: 2013/14
* Английн супер цомын эзэн: 2014

## Хувийн амьдрал 
Артетагийн эхнэр 1999 оны Испанийн мисс Лорена Бернал юм. Дотны найз Хави Алонсо нь Реал Мадридын хагас хамгаалагч билээ.

Тэр испани, каталан, бакс, англи, франц, итали, португал хэлээр ярьдаг.

## Эшлэл 
## Холбоос 
* MySpace 
* Профайл - arsenal.com 

Ангилал:Испанийн хөлбөмбөгчин
Ангилал:Реал Сосьедад багийн тоглогч
Ангилал:Пари Сен-Жермен багийн тоглогч
Ангилал:Рейнжерс багийн тоглогч
Ангилал:Эвертон багийн тоглогч
Ангилал:Арсенал багийн тоглогч
Ангилал:Манчестер Сити багийн дасгалжуулагч
Ангилал:Арсенал багийн дасгалжуулагч
Ангилал:Сан Себастьяны хүн
Ангилал:Испаничууд
Ангилал:1982 онд төрсөн